Vijećnica u Gračanici
<s>Vijećnica u Gračanici, ili Konak, nalazi se u centru grada.</s><s>Proglašena je za  nacionalni spomenik BiH.</s>

<s>Historija 
Pseudomaurski stil zauzima drugo mjesto po rasprostranjenosti u arhitekturi austro-ugarskog perioda u Bosni i Hercegovini.</s><s>Po postanku i metodama primjene dekorativnih i sekundarnih arhitektonskih elemenata sa originalnih muslimanskih spomenika, građenih uglavnom na sjeveru Afrike i u Španiji, pseudomaurski manir je samo jedan od mnogobrojnih oblika eklekticizma.</s><s>On predstavlja romantičarsko nastojanje da se uvažavanjem lokalne tradicije građenja stvori poseban arhitektonski izraz.</s><s>Zgrada Konaka – Vijećnice u Gračanici, nepoznatog arhitekte, građena je 1887. godine, prvobitno kao Konak.</s><s>Prema projektnoj dokumentaciji u  Arhivu Bosne i Hercegovine, 1891. godine pretvorena je u zgradu Vijećnice.</s><s>Pretpostavlja se da su je gradili isti majstori kao i zgradu Osman-kapetanove medrese u Gračanici.</s><s>Bila je vlasništvo Bosansko-hercegovačkog zemaljskog erara a potom Opšte narodne imovine FNRJ.</s><s>U njoj je smještena Opčtina Gračanica.</s>

<s>Opis 
Elementi pseudomaurskog manira zastupljeni su na fasadama: ulazni portal, prozori i reljefna dvoslojno bojena fasadna dekoracija, koju karakteriše alternacija crvenih i žutih vodoravnih traka.</s>

<s>Ulazni portal je najsnažniji arhitektonski elemenat sa odlikama pseudomurskog manira na fasadi.</s><s>Ulazna vrata su dvokrilna, od drveta sa geometrijskom dekoracijom od letvica.</s><s>Portal je oblikovan kao pravokutni profilirani kameni okvir, sa dva bočna pilastra sa kapitelima pravokutnog presjeka.</s><s>U arhitravnom dijelu portala pojavljuje se reljefni friz sa apstarhiranim floralnim motivom.</s><s>Ispod profiliranog vijenca portala nalazi se niz konzola u formi stalaktita, a vijenac je okrunjen motivom stepenastog grudobrana, karakterističnog za fatimidsko razdoblje.</s><s>Sa desne i lijeve strane portala postavljeni su fenjeri od kovanog željeza koji su izvedeni u stilu secesije.</s>

<s>U osnovi objekat ima oblik slova „E“.</s><s>Zgrada je u dobrom stanju.</s>

<s>Literatura 
 Ibrahim Krzović -Arhitektura secesije u Bosni i Hercegovini“, Kulturno naslijeđe, Sarajevo</s>

<s>Reference</s>

<s>Vanjski linkovi</s>

<s>Nacionalni spomenici u Gračanici
Pseudomaurski stil u arhitekturi BiH</s>

